אין לבלבל עם אין לבלבל ערך זה, העוסק בקבוצת כדורסל גברים מהליגה הלאומית, עם הערך "א.ס. רמת השרון (כדורסל נשים)", העוסק בקבוצת כדורסל נשים מליגת העל.

סמל הקבוצה בעבר
**אֲגֻדַּת סְפּוֹרְט רָמַת הַשָּׁרוֹן** היא קבוצת כדורסל ישראלית מהעיר רמת השרון, המתמודדת בליגה הלאומית. הקבוצה השתתפה בעבר בליגת העל.

רמת השרון במשחק נגד הפועל חיפה במסגרת הליגה הלאומית 2016

א.ס. רמת השרון
--------------

קבוצת כדורסל הגברים היא מחלקה בתוך אגודת הספורט רמת השרון הכוללת בין היתר את קבוצות רמת השרון כדוריד, קבוצת כדורסל נשים, קבוצת פוטבול רמת השרון, בייסבול רמת השרון ואת מ.כ רמת השרון כדורגל נשים. כל הקבוצות מלבד כדורסל הגברים משחקות בליגה הבכירה בתחומן.

היסטוריה
--------

הקבוצה השתתפה לראשונה בליגת העל בעונת 1989/1990, ובסך הכל במשך שבע עונות בשתי קדנציות: 1989–1992 ו-2002–2006. הקבוצה המאוחדת של **רמת השרון/חיפה** בעונת 2003/2004 סיימה במקום השמיני והעפילה לשלב הפלייאוף מול קבוצת מכבי תל אביב.

בעונת 2005/2006 ירדה הקבוצה לליגה לאומית, התפרקה ונרשמה מחדש בליגה ב'. בעונת 2008/2009 העפילה מליגה א' לליגה הארצית. בעונת 2012/2013 זכתה הקבוצה בגביע האיגוד לאחר ניצחון 204–165 בסיכום מפגש כפול בגמר מול בית"ר כפר יונה. בסיום אותה עונה העפילה רמת השרון לליגה הלאומית בכדורסל.

בסיום עונת עונת 2016/2017 לאחר 4 עונות רצופות בליגה הלאומית ירדה רמת השרון לליגה הארצית לאחר שסיימה את העונה במקום ה-13.

בעונת 2017/2018 סיימה הקבוצה במקום הראשון במחוז הצפוני של הליגה הארצית עם מאזן של 20 ניצחונות ו-2 הפסדים, בחצי גמר הפלייאוף ניצחה רמת השרון את הפועל מעלות 81 - 76 במשחק הראשון ו-105 - 85 במשחק השני, לאחר מכן העפילה הקבוצה לגמר הפלייאוף המחוזי בו למרות יתרון הביתיות הפסידה לאליצור עירוני נתניה 73 - 78 במשחק הבית הראשון ו-77 - 87 במשחק הבית השני, לעומת ניצחון בודד במשחק החוץ בתוצאה 88 - 79 בעקבות ההפסד הכפול נשארה הקבוצה בליגה הארצית.

את עונת 2018/19 סיימה הקבוצה במקום הרביעי והעפילה לפלייאוף העליון במשחק הראשון הפסידה למוליכה הפועל עכו 87-85, במשחק השני ניצחה 73–83 ומשחק השלישי ללא יתרון הביתיות ניצחה רמת השרון את עכו 72–75 בעכו והעפילה לגמר הפלייאוף שנה שנייה ברציפות לאחר 1–2 בסיום צמד המשחקים, בגמר הפלייאוף פגשה את הפועל מגדל העמק/יזרעאל כאשר גם בסדרת הגמר הייתה הקבוצה ללא יתרון הביתיות, במשחק הראשון הפסידה רמת השרון 65–69 אך במשחק השני שנערך ברמת השרון ניצחה הקבוצה 77–81 ניצחה ובמשחק השלישי גברה על מגדל העמק לאחר ההארכה בתוצאה 81–86 וזאת לאחר שלא הובילה בשום שלב של המשחק עד שהשוותה משלשה של ים יהונתן, שבע שניות לסיום המשחק. לאחר הניצחון העפילה הקבוצה לליגה הלאומית לאחר כשנתיים בליגה הארצית.

את עונת 2021/22 סיימה הקבוצה במקום ה-5 לאחר שהוליכה את טבלת הליגה לאורך 9 המחזורים הראשונים ללא הפסד. בשלב רבע גמר הפלייאוף הודחה הקבוצה לאחר שהפסידה 1–3 לאליצור קריית אתא, לאחר שבמשחק הראשון שהתקיים בקריית אתא ניצחה רמת השרון, אך לאחר מכן הפסידה את שלושת המשחקים הבאים, כאשר במשחק האחרון הובסה 112–62 ברמת השרון.

מחלקת הנוער של האגודה מונה למעלה מ-600 שחקנים.

מלך הסלים של הקבוצה בכל הזמנים בליגה הראשונה הוא זופר אבדיה.

תארים והישגים
-------------

* **גביע האיגוד**:
	+ זכייה (1): 2013
* **אליפות הליגה הארצית**: (1) 2019

שחקנים בולטים בעבר
------------------

* אפיק ניסים
* יהונתן שולדבראנד
* גילי מוסינזון
* מרכוס האטן
* תמיר בלאט
* זופר אבדיה
* גיא קנטור

קישורים חיצוניים
----------------

ויקישיתוף מדיה וקבצים בנושא **א.ס. רמת השרון** בוויקישיתוף
* א.ס. רמת השרון, ברשת החברתית פייסבוק

הערות שוליים
------------

1. ↑  כפיר חודרה, ‏אחרי שנתיים של היעדרות: רמה"ש חזרה ללאומית, באתר ONE‏, 19 במאי 2019
2. ↑  קלעי כל הזמנים, באתר מנהלת ליגת העל בכדורסל

| הליגה הלאומית בכדורסל 2023\2024 |
| --- |
| 

|  |
| --- |
| אליצור "איתו" אשקלון • אליצור עירוני נתניה • מכבי ראשון לציון • עירוני נהריה • הפועל גלבוע גליל • מכבי מעלה אדומים  א.ס. רמת השרון • מכבי חיפה • הפועל כפר קאסם • מכבי רחובות • אליצור שומרון • מכבי עירוני רעננה • מ.ס. צפת דניאל |

 |